CELEX: 62013CN0439
Language: fi
Date: 2013-08-05 00:00:00
Title: Asia C-439/13 P: Valitus, jonka Elitaliana SpA on tehnyt 5.8.2013 unionin yleisen tuomioistuimen (seitsemäs jaosto) asiassa T-213/12, Elitaliana v. Eulex Kosovo, 4.6.2013 antamasta määräyksestä

19.10.2013   
            
            
               FI
            
            
               Euroopan unionin virallinen lehti
            
            
               C 304/6
            
         Valitus, jonka Elitaliana SpA on tehnyt 5.8.2013 unionin yleisen tuomioistuimen (seitsemäs jaosto) asiassa T-213/12, Elitaliana v. Eulex Kosovo, 4.6.2013 antamasta määräyksestä
   (Asia C-439/13 P)
   2013/C 304/11
   Oikeudenkäyntikieli: italia
   
      Asianosaiset
   
   
      Valittaja: Elitaliana SpA (edustaja: avvocato R. Colagrande)
   
      Muu osapuoli: Eulex Kosovo
   
      Vaatimukset
   
   
               —
            
            
               unionin yleisen tuomioistuimen (seitsemäs jaosto) 4.6.2013 asiassa T-213/12, Elitaliana vastaan Eulex Kosovo, antama määräys on kumottava kokonaisuudessaan
            
         
               —
            
            
               tämän seurauksena on jos mahdollista hyväksyttävä ensimmäisessä oikeusasteessa nostettu kanne ja a) kumottava Eulexin päätös, jonka sisältö ja tekemisajankohta ovat valittajalle tuntemattomat, julkista hankintaa tarjouskilpailussa ”EuropeAid/131516/D/SER/XK — Helikopterituki Kosovossa toteutettavalle Eulex-operaatiolle (PROC/272/11)” koskevan sopimuksen tekemisestä Starlite Aviation Operations -yhtiön kanssa, jonka Eulex antoi tiedoksi 29.3.2012 päivätyllä kirjeellä, sekä kaikki muut edeltävät, samanaikaiset ja/tai myöhemmät tähän liittyvät toimet ja erityisesti, jos tuomioistuin pitää tarpeellisena, 17.4.2012 päivätyn muistion 2012-DAS-0392, jolla Eulex eväsi valittajalta oikeuden tutustua sen 2.4.2012 pyytämiin tarjouskilpailuasiakirjoihin, b) velvoitettava Eulex vahingonkorvaukseen (erityinen tai sitä vastaava korvaus) valittajalle siten kuin unionin yleiselle tuomioistuimelle jätetyn kannekirjelmän 37 kohdassa ja sitä seuraavissa kohdissa on täsmennetty sekä c) velvoitettava Eulex korvaamaan oikeudenkäyntikulut
            
         
               —
            
            
               tai edelleen edellä mainitun kumoamisen seurauksena palautettava asia unionin yleisen tuomioistuimen ratkaistavaksi, jos asiantila sen sallii.
            
         
      Oikeudelliset perusteet ja pääasialliset perustelut
   
   Valittajan mukaan unionin yleinen tuomioistuin teki virheen, koska se ei pitänyt Eulexia SEUT 263 artiklassa tarkoitettuna unionin laitoksena ja rinnasti sen edustustoon. Lisäksi unionin yleisen tuomioistuimen olisi valittajan mukaan pitänyt todeta anteeksiannettava virhe.
   Mainituista oikeudellisista virheistä seuraa valittajan mukaan se, että oikeutta tehokkaaseen oikeussuojaan puolustautumisoikeuden täysimääräisen toteuttamisen takeena sekä yleisemmän yhdenvertaisuusperiaatteen täydentäjänä on loukattu.